b'\n_START_ARTICLE_\nNikolaj Matemjanovi\xc4\x8d Sipjagin\n_START_SECTION_\n\xc5\xbdivljenje\n_START_PARAGRAPH_\nLeta 1799 se je kot \xc5\xa1tudent pridru\xc5\xbeil ministrstvu za zunanje zadeve. 2. februarja 1800 je bil kot kadet sprejet v Semjonovski polk; 30. januarja 1804 je bil povi\xc5\xa1an v zastavnika._NEWLINE_19. septembra 1808 je postal polkovni adjutant; uredil je polkovno knji\xc5\xbenico in napisal prvo polkovno zgodovino. 14. julija 1811 je bil povi\xc5\xa1an v adjutanta poveljnika in 26. decembra naslednje leto \xc5\xa1e v polkovnika._NEWLINE_15. septembra 1813 je bil povi\xc5\xa1an v generalmajorja in 2. aprila 1814 \xc5\xa1e v generaladjutanta. Po koncu vojne je postal na\xc4\x8delnik \xc5\xa1taba dvornega korpusa. V tej vlogi je ustanovil voja\xc5\xa1ko publikacijo, knji\xc5\xbenico in tiskarno. 10. marca 1819 je postal poveljnik 6. pehotne divizije; veliko pozornost je namenil voja\xc5\xa1ki izobrazbi \xc4\x8dastnikov in vojakov. 22. avgusta 1826 je bil povi\xc5\xa1an v generalporo\xc4\x8dnika in imenovan za poveljnika za\xc4\x8dasne divizije 5. pehotnega korpusa._NEWLINE_28. marca 1827 je bil imenovan za voja\xc5\xa1kega guvernerja Tbilisija; v tem \xc4\x8dasu se je bojeval proti Perzijcem in Turkom.'